| Medaljeoversikt |
| --- |
| Konkurrerte for Norges flagg |
| Friidrett |
| Friidrett U23-EM i friidrett |
| Bronse | 2021 Tallinn |  Stavsprang |
| Friidrett Nordisk juniormesterskap i friidrett |
| Gull | 2017 Umeå |  Stavsprang |
| Bronse | 2016 Reykjavík |  Stavsprang |
| Friidrett Ungdoms-EM i friidrett |
| Bronse | 2016 Tbilisi |  Stavsprang |

**Sondre Mogens Guttormsen** (født 1. juni 1999 i Davis i California) er en norsk friidrettsutøver som konkurrerer i mangekamp, stavsprang og sprintløp. Han ble europamester innendørs i 2023 og har flere internasjonale finaleplasseringer i mesterskap, første gang under EM i Berlin 2018. Under NCAA-finalen i mars 2023, satte Guttormsen ny norsk rekord i stavsprang på 6,00.

Idrettskarriere
---------------

### 2014

Guttormsen vant stavsprang og kom på sjetteplass på 60 meter hekk under Ungdomsmesterskapet innendørs 2014, i klassen G15. Han vant mangekamp i G15-klassen under NM i mangekamp 2014.

### 2015

I NM i friidrett innendørs 2015 kom han på sjetteplass i stavsprang, og i Ungdomsmesterskapet innendørs 2015 deltok han i G16-klassen, og han vant stavsprang og kom på femteplass på 60 meter hekk. Han vant også stavsprang i G17-klassen under Göteborgs Inomhus.

Utendørs deltok han i NM i mangekamp 2015, og vant der G16-klassen med 4937 poeng. Han ble tatt ut til Nordisk juniormesterskap i mangekamp 2015, men kom der på ellevte- og sisteplass i U18-klassen med 4995 poeng. I Nordisk juniormesterskap i friidrett 2015 deltok han i stavsprang, og kom på fjerdeplass med 4,55 meter. Han vant stavsprang under Världsungdomsspelen 2015, og fikk sølv i stavsprang i U20-klassen under Junior-NM i friidrett 2015, bak Toralv Opsal. I European Youth Summer Olympic Festival 2015 kom han på sjetteplass i stavsprang. I august vant han stavspraang under Ungdomsmesterskapet i friidrett 2015, og han kom på tredjeplass i spydkast og fjerdeplass i tresteg.

### 2016

Guttormsen vant stavsprang og fikk bronse på 60 meter hekk i G17-klassen under Ungdomsmesterskapet innendørs 2016. Han deltok på 60 meter hekk under NM i friidrett innendørs 2016, og kom der på femteplass. 

Nordisk juniormesterskap i mangekamp 2016 ble arrangert i Huddinge i Sverige, og Guttormsen kom der på sjuendeplass i tikamp i U18-klassen med 6191 poeng. Han deltok i BAUHAUS Youth Athletics i Stockholm, og kom der på fjerdeplass på 110 meter hekk, og i Världsungdomsspelen 2016 kom han på femteplass i stavsprang i seniorklassen og fjerdeplass på 110 meter hekk i G17-klassen. I Ungdoms-EM i friidrett 2016 fikk han bronse i stavsprang, med personlig rekord og norsk aldersrekord på 5,05 meter. 

Han kom på andreplass i stavsprang under NM i friidrett 2016, bak Eirik Dolve, og han kom på fjerdeplass på 110 meter hekk, der kun fire utøvere deltok. I Junior-NM i friidrett 2016 fikk han to medaljer; han vant stavsprang og fikk bronse på 110 meter hekk. Han vant også stavsprang og 300 meter hekk under Ungdomsmesterskapet i friidrett 2016, der han deltok i G17-klassen, og han fikk sølv på 110 meter hekk og bronse i spydkast.

### 2017

Han kom på andreplass på 60 meter hekk under Florø Indoor Games 2017, og vant 60 meter hekk under NM i friidrett innendørs 2017 som eneste utøver. Han representerte Norge under Nordisk mesterskap i friidrett innendørs 2017, og kom der på sjuende- og sisteplass på 60 meter hekk. Han deltok i UM innendørs 2017, men nådde ikke finalen på 60 og 200 meter der.

Utendørs vant han stavsprang i Sky Is The Limit-stevnet Sverige, og han kom på andreplass i Rosenbomspelen i Sverige og Bauhaus Juniorengala i Tyskland. I U20-EM i friidrett 2017 kom han på sjetteplass i finalen, med 5,10 meter. Han vant stavsprang under Nordisk juniormesterskap i friidrett 2017, med samme høyde som Pål Haugen Lillefosse som kom på andreplass. Han deltok også på 110 meter hekk, og kom der på sjuendeplass. Han deltok i U20-klassen i Junior-NM i friidrett 2017, og fikk der gull på 110 meter hekk og sølv i stavsprang. Han vant stasprang i Norsk Tipping Grand Prix-stevnet på Hamar, der han hoppet 5,20 meter. Den 26. august satte han personlig rekord i stavsprang med 5,41 meter i Meadow Vista i California. 

### 2018

Den 13. januar satte han ny personlig rekord i stavsprang innendørs, da han hoppet 5,49 meter i National Pole Vault Summit-stevnet i Reno i USA, og vant denne øvelsen. Han vant også stavsprang i Simplot Games i Pocatello, Texas Relays, Arcadia Invitational, Meet of Champions, CIF Sac-Joaquin Meet, samt i California State Championships. 

Han vant stavsprang under Bauhaus Juniorengala med ny personlig rekord på og i Världsungdomsspelen 2018, og deltok i U20-VM i friidrett 2018, der han kom på sjetteplass med 5,40 meter. I U20-VM deltok han også 110 meter hekk, men ble der slått ut i forsøksheatet. Han hoppet 5,60 meter under Folksam GP i Sverige, som var ny personlig rekord. 

Guttormsen representerte Norge under EM i friidrett 2018 i stavsprang. Der satte han personlig rekord i kvalifiseringen, med 5,61 meter, og gikk til finalen. Han forbedret denne videre, og slettet den 22 år gamle norske rekorden til Trond Barthel, da han gikk over 5,75 meter i finalerunden. Dette holdt bare til en sjetteplass i en av de beste stavsprangkonkurranser noensinne med sju utøvere over 5,75 og fire over 5,90 meter. Han vant stavsprang under NM i friidrett 2018, og i Junior-NM i friidrett 2018 vant han stavsprang og 110 meter hekk i U20-klassen, og fikk sølv i lengdehopp, bak Henrik Flåtnes. Han kom på andreplass i stavsprang under Trond Mohn Games 2018, og han kom også på andreplass i IAAF World Challenge-stevnet i Zagreb i september. 

### 2019

Under EM i friidrett innendørs 2019 fikk han tredje beste resultat i kvalifiseringen, med 5,70 meter, og endte på sjetteplass i finalerunden. I NCAA-mesterskapet i friidrett innendørs kom han på tiendeplass.

Han vant stavsprang under det amerikanske universitetsmesterskapet Pac-12 Championships. Under stevnet Bayer-Classics i Leverkusen 24. juli forbedret han sin norske rekord til 5,80. Han vant stavsprang under NM i friidrett 2019, med 5,50 meter, og han vant stavsprang under Lag-EM i friidrett 2019, der Norge deltok i 1. divisjon (First league). En skadepreget sensommer gjorde at friidretts-VM i Doha ble noe skuffende for Guttormsen, og han var aldri i nærheten av å ta seg til finalerunden i stavsprangkonkurransen.

### 2020

Sesongen 2020 ble konkurransemessig redusert på grunn av koronaviruspandemien. I september vant han stavsprang under NM i friidrett 2020, med 5,55 meter.

### 2021

Under et stevne i Chula Vista i USA satte Guttormsen ny norsk rekord utendørs med 5,81 meter. Han kom på sjetteplass i Bislett Games, og fikk bronse under U23-EM i friidrett 2021.

### 2022

Under et stevne i New York den 5. februar hoppet Guttormsen ny personlig rekord innendørs med 5,75. En uke senere under et stevne i Arkansas hoppet han ny norsk rekord med 5,82. Den 11. mars vant Sondre det nasjonale studentmesterskapet NCAA i Birmingham, Alabama, han hoppet 5,75. Guttormsen deltok også i VM innendørs i Beograd, der hoppet han nok engang 5,75 meter og ble med det nummer 8. Guttormsen vant også stav i Ivy League finalen i New York.

Guttormsen kvalifiserte seg til Diamond League-finalen 8. september 2022. Finalen ble lagt til stevnet Weltklasse Zürich. Guttormsen ble nummer to og tangerte Pål Haugen Lillefosses norske rekord i stavsprang på 5,86.

### 2023

Guttormsen vant stavsprang under EM i friidrett innendørs i 2023. Der hoppet han 5,80. Under NCAA-mesterskapet i friidrett innendørs den 10. mars 2023 satte han ny norsk innendørsrekord i stavsprang på 6,00. Han vant Texas Invitational den 19. april, med et hopp på 5,90 meter, som var norsk rekord utendørs.

Annet
-----

Guttormsen er eldstemann i en søskenflokk på fire. Han er til daglig student ved Princeton University  der han studerer psykologi. Han gikk tidligere på University of California, Los Angeles (UCLA), Hans to år yngre bror Simen Guttormsen er også en aktiv stavhopper, som til daglig studerer ved og konkurrerer for Princeton University sammen med sin storebror.

Referanser
----------

1. ↑   World Athletics Database, World Athletics utøver-ID 312533[Hentet fra Wikidata]
2. 1 2  Guttormsen satte historisk rekord: Hoppet over seks meter i stavsprang
3. ↑  Min friidrettsstatistikk - *Sondre Guttormsen - Innendørs 2015*, besøkt 10. august 2018.
4. ↑  Min friidrettsstatistikk - *Sondre Guttormsen - Utendørs 2015*, besøkt 10. august 2018.
5. ↑  Track and Field - *Världsungdomsspelen 2016*, besøkt 10. august 2018.
6. ↑  Sandnes Idrettslag - *UM friidrett 2016 resultater*, besøkt 10. august 2018.
7. ↑  Min friidrettsstatistikk - *Sondre Guttormsen - Innendørs 2017*, besøkt 10. august 2018.
8. ↑  Min friidrettsstatistikk - *Sondre Guttormsen - Innendørs 2019*, besøkt 30. mai 2019.
9. ↑
10. 1 2  World Athletics - *Sondre Guttormsen - Results*, besøkt 10. juli 2021.
11. ↑  «Sondre Guttormsen Wins the NCAA Indoor Championship in the Pole Vault». *Princeton University Athletics* **(engelsk)**. Besøkt 23. mars 2022.
12. ↑  «Jakob med historisk seier - Sondre med rekordtangering». *friidrett.no* **(norsk)**. Besøkt 8. september 2022.
13. ↑  «2021-22 Men's Track and Field Roster». *Princeton University Athletics* **(engelsk)**. Besøkt 23. mars 2022.
14. ↑  «Sondre Guttormsen - Track & Field». *UCLA* **(engelsk)**. Besøkt 11. mars 2020.

Eksterne lenker
---------------

* (en) Sondre Guttormsen – Olympics.com Rediger på Wikidata

* (en) Sondre Guttormsen – Olympedia Rediger på Wikidata

* (en) Sondre Guttormsen – World Athletics Rediger på Wikidata

* (en) Sondre Guttormsen – European Athletic Association Rediger på Wikidata
* (en) Profil hos European Athletics
* (no) Resultatoversikt hos Min friidrettsstatistikk
* (en) Profil hos Athletic.net

| * v
* d
* r
EM-vinnere i stavsprang innendørs, menn |
| --- |
| 
* 1966: Hennadiy Bleznitsov
* 1967: Igor Feld
* 1968: Wolfgang Nordwig
* 1969: Wolfgang Nordwig
* 1970: François Tracanelli
* 1971: Wolfgang Nordwig
* 1972: Wolfgang Nordwig
* 1973: Renato Dionisi
* 1974: Tadeusz Ślusarski
* 1975: Antti Kalliomäki
* 1976: Yuriy Prokhorenko
* 1977: Władysław Kozakiewicz
* 1978: Tadeusz Ślusarski
* 1979: Władysław Kozakiewicz
* 1980: Konstantin Volkov
* 1981: Thierry Vigneron
* 1982: Viktor Spasov
* 1983: Vladimir Poljakov
* 1984: Thierry Vigneron
* 1985: Serhij Bubka
* 1986: Atanas Tarev
* 1987: Thierry Vigneron
* 1988: Rodion Gataullin
* 1989: Grigorij Jegorov
* 1990: Rodion Gataullin
* 1992: Pyotr Bochkaryov
* 1994: Pyotr Bochkaryov
* 1996: Dmitri Markov
* 1998: Tim Lobinger
* 2000: Aleksandr Averbukh
* 2002: Tim Lobinger
* 2005: Igor Pavlov
* 2007: Danny Ecker
* 2009: Renaud Lavillenie
* 2011: Renaud Lavillenie
* 2013: Renaud Lavillenie
* 2015: Renaud Lavillenie
* 2017: Piotr Lisek
* 2019: Paweł Wojciechowski
* 2021: Armand Duplantis
* 2023: Sondre Guttormsen

 |

| * v
* d
* r
NM-vinnere i friidrett i stavsprang, menn |
| --- |
| 
* 1896: Carl Albert Andersen
* 1897: Carl Albert Andersen
* 1898: Henrik Nordlie
* 1899: Henrik Nordlie
* 1900: Carl Albert Andersen
* 1901: Andreas Hestnæs
* 1902: Otto Haug
* 1903: Carl Alfred Pedersen
* 1904: Thorbjørn Wangen
* 1905: Carl Alfred Pedersen
* 1906: Otto Haug
* 1907: Oscar Guttormsen
* 1908: Sigurd Deitrich
* 1909: Johan Fosse
* 1910: Johan Fosse
* 1911: Daniel V. Johansen
* 1912: Anton Andersen
* 1913: Andreas Olsen
* 1914: John Stange
* 1915: John Stange
* 1916: John Stange
* 1917: Ingvald Gulbrandsen
* 1918: Ingvald Gulbrandsen
* 1919: Ingvald Gulbrandsen
* 1920: Fritz Fougner
* 1921: Ingvald Gulbrandsen
* 1922: Charles Hoff
* 1923: Charles Hoff
* 1924: Charles Hoff
* 1925: Charles Hoff
* 1926: Eilert Bøhm
* 1927: Frithjof Førre
* 1928: Arne Pettersen
* 1929: Erling Aarrestad
* 1930: Edvard Natvig
* 1931: Wilhelm Carlsen
* 1932: Wilhelm Carlsen
* 1933: Charles Hoff
* 1934: Leif Vold
* 1935: Oddvar Nielsen
* 1936: Leif Vold
* 1937: Leif Vold
* 1938: Leif Vold
* 1939: Erling Kaas
* 1946: Erling Kaas
* 1947: Erling Kaas
* 1948: Erling Kaas
* 1949: Erling Kaas
* 1950: Erling Kaas
* 1951: Erling Kaas
* 1952: Erling Kaas
* 1953: Alv Thomassen
* 1954: Hermund Høgheim
* 1955: Hermund Høgheim
* 1956: Hermund Høgheim
* 1957: Hermund Høgheim
* 1958: Andreas Larsen-Nyhus
* 1959: Kjell Hovik
* 1960: Kjell Hovik
* 1961: Kjell Hovik
* 1962: Kjell Hovik
* 1963: Kjell Hovik
* 1964: Kjell Hovik
* 1965: Reidulv Førde
* 1966: Reidulv Førde
* 1967: Bjørn Morstøl
* 1968: Rolf Schrøen
* 1969: Wilhelm Sorteberg
* 1970: Wilhelm Sorteberg
* 1971: Einar Johan Svendgård
* 1972: Tor Skjetne
* 1973: Wilhelm Sorteberg
* 1974: Wilhelm Sorteberg
* 1975: Bertil Reppen
* 1976: Wilhelm Sorteberg
* 1977: Wilhelm Sorteberg
* 1978: Wilhelm Sorteberg
* 1979: Bertil Reppen
* 1980: Svein Ruud
* 1981: Bertil Reppen
* 1982: Bertil Reppen
* 1983: Bertil Reppen
* 1984: Bertil Reppen
* 1985: Bertil Reppen
* 1986: Trond Skramstad
* 1987: Alexander Grelland
* 1988: Alexander Grelland
* 1989: Trond Barthel
* 1990: Trond Barthel
* 1991: Trond Barthel
* 1992: Trond Barthel
* 1993: Trond Barthel
* 1994: Trond Barthel
* 1995: Trond Barthel
* 1996: Trond Barthel
* 1997: Trond Barthel
* 1998: Trond Barthel
* 1999: Trond Barthel
* 2000: Tom Erik Olsen
* 2001: Ketil Rønneberg
* 2002: Tom Erik Olsen
* 2003: Ketil Rønneberg
* 2004: Tom Erik Olsen
* 2005: Benjamin Jensen
* 2006: Benjamin Jensen
* 2007: Benjamin Jensen
* 2008: Benjamin Jensen
* 2009: Hans Olav Uldal
* 2010: Ole Vee-Haugen
* 2011: Hans Olav Uldal
* 2012: Per Magne Florvaag
* 2013: Eirik Greibrokk Dolve
* 2014: Eirik Greibrokk Dolve
* 2015: Eirik Greibrokk Dolve
* 2016: Eirik Greibrokk Dolve
* 2017: Eirik Greibrokk Dolve
* 2018: Sondre Guttormsen
* 2019: Sondre Guttormsen
* 2020: Sondre Guttormsen
* 2021: Simen Guttormsen
* 2022: Pål Haugen Lillefosse
* 2023: Pål Haugen Lillefosse

 |

| * v
* d
* r
NM-vinnere i friidrett på 60 m hekk innendørs, menn |
| --- |
| 
* 2004: Magnus Husby Rostad
* 2005: Magnus Husby Rostad
* 2006: Magnus Husby Rostad
* 2007: Eivind Stavang
* 2008: Eivind Stavang
* 2009: Eivind Stavang
* 2010: Eivind Stavang
* 2011: Vladimir Vukicevic
* 2012: Eivind Stavang
* 2013: Josten Andre Kvikstad
* 2014: Karsten Warholm
* 2015: Karsten Warholm
* 2016: Vladimir Vukicevic
* 2017: Sondre Guttormsen
* 2018: Vladimir Vukicevic
* 2019: Gjert Høie Sjursen
* 2020: Vladimir Vukicevic
* 2022: Gjert Høie Sjursen
* 2023: Vladimir Vukicevic

 |

| * v
* d
* r
Friidrett Norske deltakere under VM i friidrett 2022 |
| --- |
| Menn | 
* Jacob Boutera
* Ferdinand Kvan Edman
* Simen Guttormsen
* Sondre Guttormsen
* Eivind Henriksen
* Jakob Ingebrigtsen
* Tom Erling Kårbø
* Pål Haugen Lillefosse
* Thomas Mardal
* Narve Gilje Nordås
* Sander Aae Skotheim
* Marcus Thomsen
* Karsten Warholm

 |  |
| Kvinner | 
* Lakeri Ertzgaard
* Karoline Bjerkeli Grøvdal
* Hedda Hynne
* Amalie Iuel
* Beatrice Nedberge Llano
* Linn Oppegaard
* Elisabeth Slettum

 |

|  |  |
| --- | --- |
| Oppslagsverk/autoritetsdata | Store norske leksikon
 |